I 1979 hentet gruppa inn Bob Aikman som instruktør på heltid. Fokus ble nå flyttet fra konkurransetrening til mer tradisjonell karatetrening med vekt på grunntrening og et bredt spekter av teknikker. Bob Aikman var en svært inspirerende instruktør, og gruppas størrelse holdt seg jevnt rundt 200 medlemmer. Gruppa hadde nå 20-25 treningstimer i uken, og partiinndeling etter beltegrad. I tillegg var det egne treninger for konkurranseutøvere.